དེ་ནས་མཆོད་གཏོར་བཤམས་པ་ནི།གས་ཤིང་མ་ཆག་པ་སོགས་ཀྱི་སྣོད་རྣམས་ཀྱི་ནང་དུ།བླ་མ་ཡི་དམ་རྣམས་ཀྱི་གཏོར་མ།མཁའ་འགྲོ་ཆོས་སྐྱོང་གི་གཏོར་མ་དང་།ནང་མཆོད།ཆུ་གཉིས་ཉེར་སྤྱོད་ཚར་གསུམ་དང་།དཀར་གསུམ།མངར་གསུམ།ནས་དཀར་རྡོར་བཏགས་ལས་བྱས་པའི་རྒྱལ་ཆེན་བཞིའི་གཏོར་མ་ཟླུམ་གཏོར་ཆེན་པོ་བཞི།ཀླུའི་གཏོར་མ་ཟླུམ་གཏོར་ཆེན་པོ་གཅིག་ལ་ཟླུམ་གཏོར་བརྒྱན་ཀྱིས་བསྐོར་བ།ས་བདག་གི་གཏོར་མ་པད་སྡོང་བཤོས་བུ།གཞི་བདག་གི་གཏོར་མ་ཆེ་བ་གཅིག་ལ་གཏོར་མ་ཆུང་བ་བརྒྱད་ཀྱིས་བསྐོར་བ།བཙན་གྱི་གཏོར་མ་རྒྱས་འབྲིང་དགུ།གཞན་ཡང་།ཤ་ཕུད།ཆང་ཕུད།ཇ་ཕུད།འོལ་གོན།ཕྱེ་མར།གསེར་སྐྱེམས།དཀར་གསུམ་མངར་གསུམ།སྨན་སྣ་ཚོགས།རིན་ཆེན་སྣ་ཚོགས།འབྲུ་སྣ་ཚོགས།ཤིང་ཐོག་སྣ་ཚོགས།ཟས་སྣ་ཚོགས།ཤེལ་ཚིག་ཁྲི་དཀར་སྟོང་ནགལན་ཆགས་གཏོར་མ།ངར་མི་སོགས་ཀྱི་མཆོད་གཏོར་གྱ་ནོམ་པར་བཤམས།གཞན་ཡང་གཡང་འགུགས་དང་།བསང་ཆེན་རིན་ཆེན་འཕྲེང་བ།ལྷ་དབང་བསྟོད་རྣམས་ཀྱི་མཆོད་གཏོར་རྣམས་རང་རང་གི་ཕྱག་ལེན་བཞིན་བཤམས།དེ་ནས་རིམ་བཞིན་གྱི་འདོན་ཆ་ནི།ཕྱག་རྡོར་གྱི་སྒྲུབ་ཐབས་དང་།རྣམ་སྲས་ཀྱི་སྒྲུབ་ཐབས།གསེར་འོད་གཡང་སྐྱབས།བསང་མཆོད་རིན་ཆེན་ཕྲེང་བ་དང་།དགྲ་ལྷའི་དཔངས་བསྟོད།ལབ་ཙེ་རྣམས་སོ།དེ་རྣམས་ལག་ལེན་མང་པོས་དུས་གཅིག་ཏུ་འདོན་ན།ཤར་ཕྱོགས་སུ་བསང་ཆེན།ལྷོ་ཕྱོགས་སུ་ལབ་ཙེ།ནུབ་ཕྱོགས་སུ་དགྲ་ལྷའི་དཔངས་བསྟོད།བྱང་ཕྱོགས་སུ་གཡང་འགུགས་རྣམས་རང་རང་གི་དཔེ་ཆ་དང་བསྟུན་ནས་འདོན་པར་བྱའོ།།